પડોશમાં ડોકીયા કરતા પકડાઇ જતા યુવાને ફાંસો ખાઇ લીધો
પૂણા ગામ સીતારામ સોસાયટીમાં રહેતા ૪૦ વર્ષીય રૃખડને પડોશીઓને ત્યાં તાકઝાક કરવાની કુટેવ હતી
(પ્રતિનિધિ દ્વારા) સુરત, મંગળવાર
પુણા ગામમાં પડોશીના ઘરમાં ડોકીયા કરતા પકડાઇ ગયેલા રત્નકલાકાર યુવાને સમાજમાં બદનામીના ડરથી આજે પોલીસ મથક પાછળ ઝાડ પર દોરી બાંધી ગળે ફાંસો ખાઇ લીધો હતો.
સ્મીમેર હોસ્પિટલથી મળેલી વિગત મુજબ પુણા ગામમાં સીતારામ સોસાયટીમાં રહેતો ૪૦ વર્ષીય રૃખડભાઇ શકુરભાઇ ઝારોડળાએ આજેબપોરે પુણા પોલીસ સ્ટેશનની પાછળ ખાડી કિનારા પર લીમડાના ઝાડ સાથે દોરી બાંધી ગળે ફાંસો ખાઇ આપઘાત કરી લીધો હતો.
લિંબાયત પોલીસ મથકના તપાસકર્તા એએસઆઇ જ્ઞાાનેશ્વરે જણાવ્યું હતું કે રૃખડભાઇને લોકોના ઘરોમાં તાકઝાક કરવાની આદત હતી. ગઇકાલે રાત્રે તે પડોશીના ઘરમાં ડોકીયા કરતો હતો તે સમયે પડોશીની નજર પડી જતાં ઘરની બહાર આવીને તેને રંગેહાથ પકડી પાડયો હતો અને આ અંગે સોસાયટીના પ્રમુખને જાણ કરી હતી. પ્રમુખે રૃખડભાઇને સમજાવટથી કહ્યું હતું કે, તમે સરા વ્યક્તિ છો. શું કામ પડોશમાં ડોકીયા કરો છો. આવાત સમાજમાં ફેલાશે તો બદનામી થશે એવા ડરથી માનસિક તાણને કારણે તેણે જીવન ટૂંકાવી લીધું હતું. તે મૂળ જુનાગઢનો વતની હતો અને સંતાનમાં ૨ પુત્ર છે.